钦定古今图书集成/明伦汇编/家范典/第059卷 > 《尔雅》 > 《释亲》
## 钦定古今图书集成/明伦汇编/家范典/第059卷 > 《尔雅》 > 《释亲》

子之子为“孙。”

〈注〉《孙》，犹后也。

“孙”之子，为曾孙。

〈注〉《曾》，犹重也。

曾孙之子为《元孙》。

〈注〉元者，言亲属微昧也。

元孙之子为“来孙。”

〈注〉言有往来之亲。

“来孙”之子为《晜孙》。

〈注〉晜，后也。《汲冢竹书》曰：“不窋之晜孙。”

《晜孙》之子为“仍孙。”

〈注〉“仍”，亦重也。

仍孙之子为云孙。

〈注〉言轻远如浮云。